Senegal

A Republica de Senegal (Francés: République du Sénégal) ye un país a lo sud d'o río Senegal en l'ueste d'Africa. Senegal muga a l'ueste con l'oceano Atlantico, con Mauritania a lo norte, con Mali a l'este y con Guinea y Guinea-Bissau a lo sud. Gambia ye un enclau dentro de Senegal, en o curso d'o río Gambia. As islas Cabo Verde son situatas a 560 km a l'ueste d'a costa de Senegal.

O país debe lo suyo nombre a lo río Senegal, que lo limita a l'este y a lo norte. Senegal cubre una superficie terrestre de cuasi 197.000 kilometros quadraus y tien una población d'alto u baixo de 18 millons. L'estau ye una republica presidencial unitaria. Dende la fundación d'o país en 1960, ha estau reconoixiu como un d'os países mas estables d'o continent africano. L'estau se formó como parti d'a independencia de l'Africa occidental d'o dominio colonial francés. A resultas d'ista historia, o francés ye l'idioma oficial, pero nomás l'entiende una minoría d'a población. En Senegal se charran mas de 30 idiomas. O wolof ye lo mas charrau: lo 80 % d'a población lo parla como primera u segunda luenga, actuando como luenga franca de Senegal de conchunta con con o francés.

 Historia 
En o sieglo XV, o territorio d'o Senegal estió parte de l'Imperio Cholof, dica l'arribata a ista rechión d'as potencias colonials europeas.

Senegal fació parte d'as colonias francesas dica l'anyo 1960, cuan Senegal declaró a suya independencia.

 Organización politico-administrativa 
Rechions
Senegal se composa de catorce rechions, divididas a la vegada en 46 departamentos (lo zaguer departamento se creyó en 2021, dica l'inte nomás bi heba que 45), subdividius a la vegada en districtos, comunas y comunidaz rurals:
 Rechión  CapitalSuperficie(km/2)Población|(censo de 2013) Dakar  Dakar  547  3.137.196</tr> Ziguinchor  Ziguinchor  7.352  549.151 </tr> Diourbel   Diourbel   4.824  1.497.455 </tr> Saint-Louis Saint-Louis   19.241  908.942 </tr> Tambacounda  Tambacounda  42.364  681.310 </tr> Kaolack Kaolack  5.357  960.875 </tr> Thiès  Thiès  6.670  1.788.864 </tr> Louga  Louga  24.889  874.193 </tr> Fatick  Fatick  6.849  835.352 </tr> Kolda  Kolda  13.771  714.392 </tr> Matam  Matam  29.445  562.539 </tr> Kaffrine  Kaffrine  11.262  566.992 </tr> Kédougou  Kédougou  16.800  152.357 </tr> Sédhiou  Sédhiou  7.341  452.944 </tr>

 Referencias